CELEX: 32014R1091
Language: et
Date: 2014-10-16 00:00:00
Title: Komisjoni rakendusmäärus (EL) nr 1091/2014, 16. oktoober 2014 , millega kiidetakse heaks uue toimeaine tralopüriili kasutamine tooteliiki 21 kuuluvates biotsiidides  EMPs kohaldatav tekst

17.10.2014   
            
            
               ET
            
            
               Euroopa Liidu Teataja
            
            
               L 299/15
            
         KOMISJONI RAKENDUSMÄÄRUS (EL) nr 1091/2014,
   16. oktoober 2014,
   millega kiidetakse heaks uue toimeaine tralopüriili kasutamine tooteliiki 21 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõiget 2,
   ning arvestades järgmist:
   
               (1)
            
            
               Ühendkuningriik sai 17. juulil 2007 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine tralopüriili kandmiseks nimetatud direktiivi I lisasse selle kasutamiseks toodetes, mis kuuluvad tooteliiki 21 (saastumisvastased tooted), nagu on määratletud nimetatud direktiivi V lisas.
            
         
               (2)
            
            
               Tralopüriil ei olnud 14. mail 2000 biotsiidi toimeainena turul.
            
         
               (3)
            
            
               Ühendkuningriik esitas 1. septembril 2009 komisjonile vastavalt direktiivi 98/8/EÜ artikli 11 lõikele 2 aruande koos soovitustega.
            
         
               (4)
            
            
               Toimeainet hinnanud pädeva asutuse järeldusi arvesse võttes sõnastas biotsiidikomitee 8. aprillil 2014 Euroopa Kemikaaliameti arvamuse.
            
         
               (5)
            
            
               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 21 kuuluva tootena ja mis sisaldavad tralopüriili, direktiivi 98/8/EÜ artiklis 5 sätestatud nõuetele, kui on täidetud teatavad kasutust reguleerivad nõuded ja tingimused.
            
         
               (6)
            
            
               Seepärast on asjakohane kiita heaks tralopüriili kasutamine tooteliiki 21 kuuluvates biotsiidides, kui on täidetud kõnealused nõuded ja tingimused.
            
         
               (7)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (8)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda kaasnevate uute nõuete täitmiseks.
            
         
               (9)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine tralopüriili kasutamine tooteliiki 21 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu direktiiv 98/8/EÜ, 16. veebruar 1998, biotsiidide turuleviimise kohta (EÜT L 123, 24.4.1998, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Tralopüriil
               
               
                  IUPACi nimetus:
                  4-bromo-2-(4-klorofenüül)-5-(trifluorometüül)-1H-pürrool-3-karbonitriil
                  EÜ nr: Ei esitata
                  CASi nr: 122454-29–9
               
               
                  975 g/kg
               
               
                  1. aprill 2015
               
               
                  31. märts 2025
               
               
                  21
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Kui tralopüriili sisaldavaid tooteid lubatakse seejärel kasutada saastumisvastaste toodetena muudel kui kutselistel kasutajatel, tagavad tralopüriili sisaldavaid tooteid turul muudele kui kutselistele kasutajatele kättesaadavaks tegevad isikud, et tooteid tarnitakse koos sobivate kaitsekinnastega.
                  Load antakse järgmistel tingimustel:
                  
                              1)
                           
                           
                              Tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete kasutamisel sobivaid isikukaitsevahendeid.
                           
                        
                              2)
                           
                           
                              Etikettidel ja kasutamisjuhendites, kui need on ette nähtud, tuleb märkida, et lapsi tuleb hoida eemal, kuni töödeldud pinnad on kuivanud.
                           
                        
                              3)
                           
                           
                              Kasutamiseks lubatud toodete etikettidel ja ohutuskaartidel, kui need on ette nähtud, tuleb märkida, et tooteid tuleb kasutada ning hooldus- ja parandustöid teha eraldatud alal, kõval mitteläbilaskval alusel, millelt äravool on takistatud, või mitteläbilaskva materjaliga kaetud maapinnal, et vältida toote kadu ja vähendada heidet keskkonda, ning et tralopüriili sisaldavad jäägid ja jäätmed tuleb koguda taaskasutuseks või kõrvaldamiseks.
                           
                        
                              4)
                           
                           
                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada uued või muudetud jääkide piirnormid vastavalt Euroopa Parlamendi ja nõukogu määrusele (EÜ) nr 470/2009 (3) või Euroopa Parlamendi ja nõukogu määrusele (EÜ) nr 396/2005, (4) ning võtta asjakohased riskivähendamismeetmed, mis tagavad, et kohaldatavaid jääkide piirnorme ei ületataks.
                           
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil: http://ec.europa.eu/environment/chemicals/biocides/index_en.htm.
      
         (3)  Euroopa Parlamendi ja nõukogu määrus (EÜ) nr 470/2009, 6. mai 2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).
      
         (4)  Euroopa Parlamendi ja nõukogu määrus (EÜ) nr 396/2005, 23. veebruar 2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).